สิ่งนึงที่ขอชื่นชมจริงๆ คือความกล้าที่จะมาเปิดร้านกาแฟสไตล์คาเฟ่เล็กๆในย่านซอยนี้นะถึงแม้คนจะพลุกพล่านอยู่เยอะก็เหอะ แต่ร้านแนวนี้มันแทบจะไม่ใช่ไลฟ์สไตล์คนแถวนี้สักเท่าไหร่เลย ผลเลยค่อนข้างจะเห็นร้านที่มีๆอยู่ ปิดไปซะหลายร้านแล้ว ที่เหลือๆอยู่ก็เงียบเหงาดีเหลือเกิน

ร้านนี้เพิ่งเปิดได้ไม่นาน แต่งร้านได้น่ารักน่านั่งดีเลยแหละ เสียดายที่พื้นที่ส่วนแอร์เล็กไปสักหน่อย นั่งไม่สบายนัก

รายการที่นี่จะเป็นพวกเครื่องดื่ม แถมด้วยอาหารเช้าๆด่วนๆ อย่างเมนูไข่กระทะก็มี ในสนนราคาไม่แพงด้วย ประมาณ 40 บาทเองมั้ง ส่วนที่ได้ลองทานไปแล้วสำหรับเครื่องดื่ม ยังไม่ลงตัวเท่าไหร่นะ

@ espresso เย็น รสชาติค่อนข้างหวาน จาง ความเข้มข้นกาแฟน้อยไปนิด
@ ชามะนาว รสชาติของชาจาง สัมผัสไม่ได้ ออกมะนาวโดดไปสักหน่อย

คงต้องปล่อยเวลาให้ปรับปรุงรสชาติขึ้นอีกสักนิดนะ คงจะดีขึ้นกว่านี้ ให้มีร้านน่ารักๆ ยังงี้ยืนระยะต่อไปในแถบนี้ได้นานๆก็ดีล่ะ